31994R0468
L 059/1
JURNALUL OFÍCIAL AL UNIUNII EUROPENE
REGULAMENTUL (CE) NR. 468/94 AL COMISIEI
din 2 martie 1994
de modificare a anexei VI la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CEE) nr. 2608/93 al Comisiei (2), în special articolul 13,
întrucât, în conformitate cu articolul 16 alineatul (5) din Regulamentul (CEE) nr. 2092/91, orice utilizare a substanțelor care nu sunt menționate de anexa VI este interzisă pe o perioadă de douăsprezece luni după adoptarea sa, chiar în cazul în care aceste substanțe erau autorizate anterior, în conformitate cu dispozițiile de drept intern existente;
întrucât unele state membre au considerat că anumite produse trebuie adăugate la anexa VI și au prezentat în acest sens cereri către Comisie;
întrucât aceste cereri au arătat că anumite ingrediente care nu sunt de origine agricolă sunt indispensabile pentru a permite producția sau conservarea corespunzătoare a unor produse alimentare; întrucât aceste substanțe sunt prezente în stare naturală;
întrucât aceste cereri au arătat că anumite produse care nu sunt obținute în cantități suficiente, în conformitate cu metoda de producție ecologică, în cadrul Comunității, trebuie adăugate la partea C a anexei VI, în timp ce alte produse, dimpotrivă, trebuie eliminate;
întrucât măsurile prevăzute de prezentul regulament sunt conforme cu avizul Comitetului menționat la articolul 14 din Regulamentul (CEE) nr. 2092/91,
ADOPTĂ PREZENTUL REGULAMENT:
Articolul 1
Anexa VI la Regulamentul (CEE) nr. 2092/91 se modifică după cum se indică în anexa la prezentul regulament.
Articolul 2
Prezentul regulament intră în vigoare în a cincisprezecea zi de la data publicării sale în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 martie 1994.